stanford-oval/wikipedia huggingface dataset:
Ville Pekkola
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Namika Lahti | Korisliiga | 5 | 0,0 % | 40,0 % | 50,0 % | – | 0,2 | 0,2 | 0,6 | 0,4 | 0,6 | – | 1,4 | 7 |
| 2009–2010 | Namika Lahti | Korisliiga | 24 | 11,8 % | 37,5 % | 78,6 % | 0,4 | 0,8 | 1,2 | 0,3 | 0,6 | 0,7 | 0,0 | 1,4 | 33 |
| 2010–2011 | Lappeenrannan NMKY | Korisliiga | 37 | 52,5 % | 28,6 % | 61,8 % | 1,1 | 1,9 | 3,1 | 0,9 | 1,6 | 1,4 | 0,1 | 4,8 | 179 |
| 2011–2012 | Tampereen Pyrintö | Korisliiga | 33 | 41,7 % | 27,8 % | 35,3 % | 0,2 | 0,4 | 0,6 | 0,1 | 0,4 | 0,2 | – | 1,4 | 46 |
| 2012–2013 | Tampereen Pyrintö | EuroChallenge | 6 | 33,3 % | 0,0 % | 60,0 % | 0,3 | 0,3 | 0,7 | 0,2 | 0,0 | 0,0 | 0,0 | 1,2 | 7 |
| 2012–2013 | Tampereen Pyrintö | Korisliiga | 44 | 52,1 % | 29,7 % | 48,4 % | 0,2 | 0,6 | 0,8 | 0,8 | 0,7 | 0,9 | – | 2,8 | 122 |
| 2013–2014 | Tampereen Pyrintö | Baltian liiga | 7 | 42,9 % | 14,3 % | – | 0,7 | 0,9 | 1,6 | 1,6 | 0,4 | 1,0 | 0,1 | 1,3 | 9 |
| 2013–2014 | Tampereen Pyrintö | Korisliiga | 41 | 35,9 % | 38,7 % | 38,5 % | 0,4 | 0,6 | 1,0 | 0,5 | 0,4 | 0,5 | 0,0 | 2,6 | 105 |
| 2014–2015 | Tampereen Pyrintö | Baltian liiga | 10 | 25,0 % | 33,3 % | 50,0 % | 0,6 | 1,3 | 1,9 | 1,4 | 1,0 | 1,6 | – | 2,6 | 26 |
| 2014–2015 | Tampereen Pyrintö | Korisliiga | 40 | 36,5 % | 38,3 % | 59,1 % | 0,7 | 1,4 | 2,1 | 0,7 | 0,7 | 0,9 | 0,2 | 4,0 | 159 |
| 2015–2016 | Tampereen Pyrintö | Korisliiga | 36 | 23,1 % | 41,3 % | 60,0 % | 0,5 | 0,7 | 1,1 | 0,6 | 0,4 | 0,6 | 0,1 | 3,0 | 108 |
| 2016–2017 | Tampereen Pyrintö | Korisliiga |  |  |  |  |  |  |  |  |  |  |  |  |  |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
| Yhteensä | Yhteensä | EuroChallenge | 6 | 33,3 % | 0,0 % | 60,0 % | 0,3 | 0,3 | 0,7 | 0,2 | 0,0 | 0,0 | 0,0 | 1,2 | 7 |
| Yhteensä | Yhteensä | Baltian liiga | 17 | 31,6 % | 28,0 % | 50,0 % | 0,6 | 1,1 | 1,8 | 1,5 | 0,8 | 1,4 | 0,1 | 2,1 | 35 |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Namika Lahti | Korisliiga | 1 | – | – | – | – | – | – | – | – | – | – | – | – |
| 2011–2012 | Tampereen Pyrintö | Korisliiga | 6 | 50,0 % | – | 25,0 % | 0,2 | 0,3 | 0,5 | – | – | 0,2 | – | 0,5 | 3 |
| 2012–2013 | Tampereen Pyrintö | Korisliiga | 4 | 50,0 % | 0,0 % | – | – | – | – | 0,3 | – | 0,3 | – | 0,5 | 2 |
| 2013–2014 | Tampereen Pyrintö | Baltian liiga | 8 | 40,0 % | 41,7 % | – | 0,6 | 1,1 | 1,8 | 0,6 | 0,3 | 0,9 | – | 2,9 | 23 |
| 2013–2014 | Tampereen Pyrintö | Korisliiga | 13 | 66,6 % | 50,0 % | 50,0% | 0,6 | 0,5 | 1,1 | 0,1 | 0,8 | 0,5 | 0,1 | 2,5 | 33 |
| 2014–2015 | Tampereen Pyrintö | Baltian liiga | 4 | 33,3 % | 50,0 % | 50,0 % | 0,5 | 0,5 | 1,0 | – | 1,0 | 0,3 | – | 5,0 | 20 |
| 2014–2015 | Tampereen Pyrintö | Korisliiga | 5 | 33,3 % | 30,0 % | 50,0 % | 1,2 | 1,6 | 2,8 | 1,2 | 1,0 | 1,2 | – | 2,8 | 14 |
| 2015–2016 | Tampereen Pyrintö | Korisliiga | 16 | 63,6 % | 28,9 % | 66,7 % | 0,5 | 0,8 | 1,3 | 0,3 | 0,6 | 0,6 | 0,1 | 3,2 | 51 |
| 2016–2017 | Tampereen Pyrintö | Korisliiga |  |  |  |  |  |  |  |  |  |  |  |  |  |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
| Yhteensä | Yhteensä | Baltian liiga | 12 | 38,5 % | 45,5 % | 50,0 % | 0,6 | 0,9 | 1,5 | 0,4 | 0,5 | 0,7 | – | 3,6 | 43 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Ville Pekkola basketball profile eurobasket.com (englanniksi)
Lasten Eurovision laulukilpailu 2014

| Lasten Eurovision laulukilpailu 2014 #together |
| --- | --- |
 Vuoden 2014 Lasten Euroviisujen logo.
Päivämäärät:  15. marraskuuta 2014
Tapahtumapaikka:  Malta Shipbuilding,  Marsa,  Malta
Juontajat:  Moira Delia
Isäntämaan toimittaja:  Public Broadcasting Services (PBS)
Osallistujat
Laulujen määrä:  16
Uudet maat:   Italia  Montenegro  Slovenia
Palanneet maat:   Bulgaria  Kroatia  Kypros  Serbia
Vetäytyneet maat:   Azerbaidžan  Makedonia  Moldova
Äänestys
Äänestysjärjestelmä:  Jokaisella maalla käytössään pisteet 1-8, 10 ja 12. Lisäksi kaikki kappaleet saavat 12 bonus-pistettä.
Voittaja:   Italia "Tu primo grande amore"
Osallistujakartta

   Maat, jotka osallistuivat vuonna 2014   Maat, jotka ovat osallistuneet ennen, mutta eivät osallistuneet vuonna 2014  
Lasten Eurovision laulukilpailu 
 ◄ 2013 • 2014 • 2015 ► 
Lasten Eurovision laulukilpailu 2014 järjestettiin 15. marraskuuta 2014 Maltalla. Kilpailun järjestelyistä vastasi Maltan yleisradioyhtiö PBS, koska Malta oli voitettuaan edellisen vuoden kilpailun saanut Euroopan yleisradiounionilta oikeudet kilpailun järjestämiseen. Tämä oli ensimmäinen Maltan järjestämä Lasten Eurovision laulukilpailu. Montenegro, Slovenia ja Italia (joka myös voitti kilpailun) osallistuivat Lasten Eurovision laulukilpailuun ensimmäistä kertaa.
Kilpailun voitti ensikertaa osallistunut Italia Vincenzo Cantiellon kappaleella "Tu primo grande amore" (suom. Sinä, ensimmäinen suuri rakkaus), joka sai yhteensä 159 pistettä .
Online-äänestys

EBU ilmoitti 30. lokakuuta 2014 vaihtavansa Lasten Eurovision laulukilpailun ääntenlaskennasta vastaava yhtiötä . Uusi yhtiö, Alankomaiden Rotterdamissa päämajaansa pitävä Sound of Data, oli kehittänyt uudenlaisen internet-äänestyksen ulkomailla asuville Lasten Eurovision laulukilpailun katsojille. Äänestysikkuna oli avoinna samaan aikaan, kun puhelin- ja tekstiviestiäänestyskin ja eniten nettiääniä saaneelle artistille oli valmistettu oma palkinto. Äänestäminen oli ilmaista ja kuka tahansa 16 kilpailevan maan ulkopuolella internetiä käyttävä saattoi antaa yhden äänen suosikkikappaleelleen.
Internet-äänestys ei kuitenkaan toiminut suunnitellusti, sillä odotetun noin 8 000 äänestäjän sijasta nettipalvelua käytti ensimmäisten kolmen sekunnin aikana 37 tuhatta ihmistä . Edellisen vuoden kilpailua Kiovasta oli katsonut internetissä noin 4 000 henkilöä, eikä Euroopan yleisradiounioni osannut odottaa niin suurta kiinnostusta. Äänestyksen järjestäjä Sound of Datakin oli varautunut vain 15 tuhannen henkilön ääniin . Äänestäjien suuren määrän vuoksi palvelu kaatui, eikä kaikkia nettiääniä saatu annettua.
Äänestyksen epäonnistumisen vuoksi internet-äänestyksen tuloksia ei koskaan julkistettu, eikä palkintoa jaettu .
Osallistujat

| Nro | Maa | Edustaja | Kappale | Suomennos | Sijoitus | Pisteet |
| --- | --- | --- | --- | --- | --- | --- |
| 01 |  Valko-Venäjä | Nadezhda Misyakova | "Sokal" | Haukka | 7 | 71 |

| 02 |  Bulgaria | Krisia, Hasan, Ibrahim | "Planetata na detsata" | Lasten planeetta | 2 | 147 |
| 03 |  San Marino | The Peppermints | "Breaking my heart" | Sydämeni särkyy | 15 | 21 |
| 04 |  Kroatia | Josie | "Game Over" | Peli ohi | 16 | 13 |
| 05 |  Kypros | Sophia Patsalides | "I pio omorfi mera" (Η πιο όμορφη μέρα) | Kaikkein kaunein päivä | 9 | 69 |
| 06 |  Georgia | Lizi Pop | "Happy day" | Ilon päivä | 11 | 54 |
| 07 |  Ruotsi | Julia Kedhammar | "Du är inte ensam" | Et ole yksin | 13 | 28 |
| 08 |  Ukraina | Sympho-Nick | "Pryyde vesna" (Прийде весна) | Kevät tulee | 6 | 74 |
| 09 |  Slovenia | Ula Ložar | "Nisi Sam" | Sinun valosi | 12 | 29 |
| 10 |  Montenegro | Maša Vujadinović & Lejla Vulić | "Budi dijete na jedan dan" (Буди дијете на један дан) | Ole lapsi päivän ajan | 14 | 24 |

| 11 |  Italia | Vincenzo Cantiello | "Tu primo grande amore" | Sinä, ensimmäinen suuri rakkaus | 1 | 159 |

| 12 |  Armenia | Betty | "People of the Sun" | Auringon ihmiset | 3 | 146 |
| 13 |  Venäjä | Alisa Kozhikina | "Dreamer" | Uneksija | 5 | 96 |
| 14 |  Serbia | Emilija Đonin | "Svet u mojim očima" (Свет у мојим очима) | Maailma silmissäni | 10 | 61 |
| 15 |  Malta (isäntä) | Federica Falzon | "Diamonds" | Timantit | 4 | 116 |
| 16 |  Alankomaat | Julia | "Around" | Ympäri | 8 | 70 |
Kölnin päärautatieasema

| Köln Hauptbahnhof |
| --- | --- |

Perustiedot
Sijainti:  50°56′33″N, 6°57′29″E
Osoite:  Trankgasse 11, 50667 Köln, Saksa
Avattu:  1859
Köln Hauptbahnhof eli Kölnin päärautatieasema on rautatieasema Kölnissä, Saksassa.
Siellä matkustaa päivittäin n. 280 000 matkustajaa.
Kölnin vanha rautatieasema vuonna 1896.
Kölnin vanha rautatieasema vuonna 1951.
Alkuperäinen rakennus oli peräisin vuodelta 1859, ja sen oli suunnitellut Hermann Otto Pflaume yksityiselle rautatieyhtiölle. Se vahingoittui pahasti toisen maailmansodan aikana länsiliittoutuneiden pommituksessa. Uusi rakennus päätettiin rakentaa vaurioituneen paikalle Kölnin tuomiokirkon viereen.
Nykyinen asemarakennus valmistui 23. syyskuuta 1957, suunnittelijoina Schmitt ja Schneider, ja uusi ostoskeskusmainen rakennus sen viereen 2000, suunnittelijoina Busmann ja Haberer, jotka suunnittelivat myös laiturikatokset.
Leo Matinpalo

Leo Matinpalo (4. huhtikuuta 1900 Helsinki – 8. helmikuuta 1990 Nastola) oli suomalainen taidemaalari ja tenorilaulaja.
Matinpalo kävi oppikoulua Helsingissä ja opiskeli sitten maalaustaidetta 1920–1921 Helsingin taidekoulussa. Hän esiintyi myös tenorilaulajana. Matinpalo teki vuosina 1930 ja 1933–1934 Columbia-levymerkille 23 levytystä yhdessä Columbia-tanssiorkesterin ja Dallapé-orkesterin kanssa.
Leo Matinpalo perusti huhtikuussa 1936 Rikollisuuden Vastustamisyhdistyksen veljiensä liikemiesten Eino Matinpalon ja Vilho Seppälän kanssa. Matinpalo toimi yhdistyksen puheenjohtajana ja yhdistyksen julkaiseman Hengenturva-lehden päätoimittajana. Matinpalo oli ollut aikaisemmin Kansalaisvastuu-yhdistyksen palveluksessa yhdistyksen Viipurin toimiston hoitajana. Hengenturva-lehti sisälsi suomalaisista sanomalehdistä poimittuja rikosuutisia paisutelluin otsikoin. Yhdistyksen jäsen- ja lehdentilaushankinta tapahtui puhelimitse. Helsingin rikospoliisi pidätti tammikuussa 1939 Leo ja Eino Matinpalon jatketusta petoksesta epäiltynä sen jälkeen kun yhdistys oli jättänyt laskujaan ja henkilökunnan palkkoja sekä ilmoitushankkijoiden provisioita maksamatta eikä ollut selvinnyt mihin suurin osa Hengenturva-lehden ilmoitustuloista ja yhdistyksen jäsenmaksuista oli joutunut, sillä yhdistyksen rahaliikenteestä ei ollut pidetty mitään kirjaa. Yhdistyksen lakkauttamista koskenut juttu oli 1939 esillä Helsingin raastuvanoikeudessa. Raastuvanoikeus lakkautti yhdistyksen päätöksellään huhtikuussa 1941 ja määräsi sen toiminnan lopetettavaksi.
Leo Matinpalo muutti sisarensa kuvanveistäjä Maire Matinpalon kanssa Nastolaan vuonna 1964. Vuonna 1988 perustettiin Matinpalo-säätiö, jonka omistuksessa on 250 Leo Matinpalon maalausta ja 20 Maire Matinpalon veistosta. Säätiön Nastolaan rakentama näyttelyhalli avattiin 1991. Matinpalo-säätiö lakkautettiin vuonna 2005 ja säätiön kokoelman tauluja ja patsaita on nykyisin esillä Nastolan julkisissa kiinteistöissä. Osa kokoelmasta on Nastolan taideyhdistyksen hallussa.
Kirjallisuutta

Satu Suomensyrjä : Maire ja Leo Matinpalo. Matinpalo-säätiö, Nastola 1991
Aiheesta muualla

Leo Matinpalon levytyksiä Youtubessa
https://digi.kansalliskirjasto.fi/sanomalehti/binding/2092557?page=1
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Leo Matinpalo
Käännös suomeksi
Lego Power Miners

| Lego Power Miners |
| --- | --- |
 Lego Power Miners -tuotesarjan logo
Valmistusvuodet:  2009–2010
Settimäärä:  18
Lego Power miners on vuonna 2009 ilmestynyt uusi Lego-tuotesarja, joka muistuttaa 1999–2000 julkaistua Lego Rock Raiders -tuotesarjaa. Sen ensimmäisiä tuotteita ovat Kivisilppuri, Kaivoshirmu, Graniitinhioja, Kynsikauhakaivuri, Voimapora ja Kristallinkerääjä.
Kivimonsterit

Glaciator   Usein hän antaa muiden tehdä työn ja ottaa itse siitä hyödyn. Glaciatorin nimi tulee mahdollisesti sanoista gladiator, gladiaattori, ja glacier, jäätikkö. Glaciator on väriltään sininen.
Boulderax On vahva. Hänen nimensä tulee todennäköisesti sanasta boulder, kivenjärkäle. Boulderax on väriltään vihreä.
Firox On hiiviskelijä ja utelias. Hän rakastaa kepposia ja on aina varastelemassa Power miners tiimin tavaroita. Hänen nimensä tulee mahdollisesti sanoista fire, tuli, ja fox, kettu. Firox on väriltään oranssi.
Meltrox  Hän haluaa aina tapella, vaikka se olisi tarpeetonta. Hänen nimensä tulee todennäköisesti sanasta melt, sulattaa. Meltrox on väriltään punainen.
Sulfurix On älykäs ja ovela. Hän ilmestyy aina silloin kun häntä vähiten osaa odottaa. Hänellä on kyky sulattaa kiveä hetkessä, ja käyttää taitoa tunnelien tekemiseen. Hänen nimensä tulee mahdollisesti sanasta sulfur, rikki. Sulfurix on väriltään vihreä.
Sarjaan kuuluvat tuotteet

Kivisilppuri 8956
Kaivoshirmu  8957
Graniitinhioja 8958
Kristallikuningas 8962
Kynsikauhakaivuri 8958
Voimapora  8960
Kivenmurskaaja 8963
Luolakaivuri 8708
Kristallinkerääjä 8961
Titaaniporan komentotorni 8964
Aiheesta muualla

Power Miners Legon sivuilla (Arkistoitu – Internet Archive)
Lego Power Miners -setit (Brickset)
Verinen intiaani

Verinen intiaani voi tarkoittaa:
Daniel Boone, seikkailujen mies (Daniel Boone, Trail Blazer, videojulkaisuna Verinen intiaani), elokuva vuodelta 1956
Alaston auringossa (tai Verinen intiaani: Alaston auringossa, Naked in the Sun), elokuva vuodelta 1957
Verinen intiaani (The Legend of Walks Far Woman), televisioelokuva vuodelta 1982.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Verinen intiaani”, voi hakea sivunnimihaulla, laajalla sivunnimihaulla tai tekstihaulla.
Leppäkorpi (Vantaa)

| Leppäkorpi> Alkärr |
| --- | --- |
 Kaupungin kartta, jossa Leppäkorpi korostettuna.
Kaupunki:  Vantaa
Suuralue:  Korson suuralue
Kaupunginosa nro:  84
Pinta-ala:  2,1 km² 
Väkiluku:  2 440 (31.12.2023)
Väestötiheys:  1 189 as./km²
Työpaikkoja:  160 kpl   (31.12.2013)
Postinumero(t):  01450
Lähialueet:  Jokivarsi, Metsola, Korso ja Vallinoja sekä Kerava
Leppäkorpi (ruots. Alkärr) on kaupunginosa Vantaan koillisosassa Korson–Koivukylän palvelualueella. Leppäkorpi rajoittuu lännessä päärataan ja sen takaiseen Vallinojaan, etelässä Metsolaan, idässä Jokivarteen ja pohjoisessa Keravan kaupunkiin. Alueen halki länsi-itäsuunnassa kulkee Leppäkorventie, joka päättyy Lahdentielle. Kaupunginosan asukasluku vuonna 2015 oli 2 461 henkeä ja pinta-ala on 2,1 km2. Vuoden 2020 lopussa alueen väestöstä 8,1 prosenttia oli vieraskielisiä, mikä on vähiten Korson suuralueella.
Kaupunginosa on pientalovaltaista aluetta; asutus on keskittynyt länsiosaan. Alueen kaavoitus aloitettiin 1940-luvulla. Vilkas rakentaminen alkoi 1950-luvulla ja hiljentyi sen jälkeen, kunnes 1980-luvulta alkaen alueelle on tullut lisää pientaloja muun muassa tonttien jakamisen myötä.
Leppäkorven koillisosassa on kaupunginosalle nimen antanut Leppäkorven suoalue ja kaakkoisosassa rauhallinen Metsolansuo, jonka ympäri kulkee ulkoilureitti. Asuinalueen sisällä on useita puistoja, kuten Kontiopuisto, Ilvespuisto, Ahmapuisto ja Lumikkopuisto. Leikkipuistoja alueella on neljä. Vallinojantien ja Leppäkorventien kulmassa on vanhaan hiekkakuoppaan perustettu Leppäkorven maauimala ("Sandi"). Se on suosittu uimapaikka, jonka yhteydessä on kioskirakennus, jossa toimii nykyisin ravintola. Leppäkorvessa oli vain 160 työpaikkaa vuonna 2013.
Tunnettuja Leppäkorvesta kotoisin olevia henkilöistä ovat muun muassa jazzmuusikot Paroni Paakkunainen ja Teppo Hauta-aho.
Aiheesta muualla

Kuvia tai muita tiedostoja aiheesta Leppäkorpi Wikimedia Commonsissa
Vince Lombardi Trophy

Vince Lombardi Trophy
Vince Lombardi Trophy on NFL:n mestaruuspalkinto, joka jaetaan vuosittain Super Bowlin voittajajoukkueelle. Pokaalissa on aidon kokoinen hopeinen amerikkalainen jalkapallo ja NFL:n logo sekä teksti: Vince Lombardi Trophy. Super Bowlin jälkeen siihen kaiverretaan voittajajoukkueen nimi, päivämäärä ja ottelun tulos.
Pokaali oli alun perin nimeltään World Championship Game Trophy, koska Super Bowlkin oli alun perin AFL-NFL World Championship Game. Pokaalin nimi muutettiin vuonna 1970 Vince Lombardi Trophyksi Green Bay Packersin legendaarisen valmentajan Vince Lombardin kunniaksi.
Vince Lombardi Trophy on siitä poikkeuksellinen urheilupalkinto, että se ei ole kiertopalkinto. Super Bowlin voittajajoukkue saa Vince Lombardi Trophyn omakseen ja joka vuosi tehdään uusi pokaali. Pokaali valmistetaan käsityönä Tiffany & Co.:lla ja sen hinnaksi on arvioitu 25 000 dollaria.
Landmine

| Landmine |
| --- | --- |
Ensiesiintyminen:  The Transformers (1988)
Henkilötiedot
Koko nimi:  Landmine
Asema:  soturi
Ryhmäsidokset:  Autobotit
Sukupuoli:  mies
Landmine on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1988 Marvelin The Transformers -sarjakuvassa.
The Transformers

The Transformersissa Landmine on tutkimuskoneeksi muuntautuva Autobottien Pretender.
Landmine esiintyi myös Transformers: Super-God Masterforce-sarjassa.
Unicron-trilogia > Transformers: Energon

Transformers: Energonissa Landmine on yksi Rodimuksen ryhmään kuuluneista Autoboteista.
Unicron-trilogia > Transformers Cybertron

Transformers: Cybertronissa Landmine oli ensimmäinen Autobotti Maassa. Sarjan ensimmäisessä jaksossa Unicronin kipinästä syntynyt musta aukko oli imemäisillään hänet sisäänsä, kunnes Vector Prime avasi Rhysling-miekallaan avaruusportin, joka lähetti Landminen Maahan, missä lapset Coby, Lori ja Bud löysivät hänet.
Hahmoa näytelleet

| Vuodet | Näyttelijät | Sarjat |
| --- | --- | --- |
| 2004-2005 | Ward Perry | Transformers: Energon |
| 2005–2006 | Paul Dobson | Transformers: Cybertron |
Aiheesta muualla

Lisätietoa Landminesta TFWIKI.Netissä, Transformers-aiheisesta wikiassa
Laura Nordström

| Laura Nordström |
| --- | --- |

Henkilötiedot
Syntynyt: 28. tammikuuta 1981 (ikä 43)
Poliitikko
Asema:  tutkijatohtori
Kotipaikka:  Helsinki
Aiheesta muualla
Virallinen sivu
Laura Helena Nordström (s. 28. tammikuuta 1981) on suomalainen tutkijatohtori.
Ura

Nordström on koulutukseltaan valtiotieteen tohtori pääaineenaan yleinen valtio-oppi. Hän toimii tutkijana Helsingin yliopistossa tutkimusaiheenaan EU:n poliittinen talous, EU-lobbaus ja asiantuntijoiden valta. Hän siirtyi yliopistolle vihreiden kansainvälisten asioiden päällikön tehtävästä sekä europarlamentaarikko Heidi Hautalan kotimaan ja kehityspolitiikan avustajan tehtävästä. Nordström toimi Poliitttinen talous -lehden päätoimittajana vuosina 2023-2024.
Nordström on toiminut Heidi Hautalan avustajana useassa erässä. Hän aloitti avustajana eduskunnassa 2008–2009. Hautalan tultua valituksi Euroopan parlamenttiin, Nordström siirtyi Hautalan kansainvälisen politiikan avustajaksi Euroopan parlamenttiin 2009–2011. Hautalan noustessa kehitysministeriksi Kataisen II hallitukseen, palasi Nordström erityisavustajaksi ulkoasiainministeriöön. Hän toimi myös kehitysministeri Pekka Haaviston erityisavustajana 2013–2014.
Politiikka

Laura Nordström aloitti poliittisen toiminnan ylioppilasliikkeessä vuonna 2003. Hänet valittiin Helsingin yliopiston ylioppilaiden edustajistoon kaudelle 2003-2009 Vihreiden listoilta. Ylioppilaspolitiikassa hän on pitänyt esillä erityisesti opiskelijoiden toimeentuloa ja asumista ja saanut aikaan opintorahan korotuksen vuonna 2007.[lähde? ]
Helsingin seudun opiskelija-asuntosäätiön valtuuskunnan jäsen hän oli 2005–2006.
Nordström on ollut myös Reilun kaupan edistämisyhdistyksen hallituksessa 2008. Suomen Nuorisoyhteistyö – Allianssin hallituksen varajäsen 2009.  Hän toimii myös Puolueiden kansainvälinen demokratiayhteistyö Demo ry:n hallituksessa vuodesta 2016 alkaen.
Vihreissä Nordström on toiminut puoluevaltuuskunnan varajäsenenä kauden 2007–2009 ja varsinaisena jäsenenä 2009–2013. Hän on ollut myös vihreiden koulutuspoliittisen työryhmän jäsen 2007–2008, tasa-arvotyöryhmän sihteeri 2009 ja Eurooppa-työryhmän jäsen 2012–2013.
Nordström oli Vihreiden nuorten ja opiskelijoiden liiton puheenjohtaja vuonna 2008 yhdessä Heikki Korpelan kanssa. Hän on ollut myös Suomen ylioppilaskuntien liiton hallituksen jäsen 2007 vastuualueenaan sosiaalipolitiikka ja kehitysyhteistyö ja Helsingin yliopiston ylioppilaskunnan hallituksen jäsen 2006 vastuualueenaan sosiaalipolitiikka ja sukukansa-asiat.
Kunnallisvaaleissa 2008 Nordström oli ehdokkaana Helsingissä, mutta jäi varasijalle 440 äänellä. Vuonna 2009 hän oli yleisten töiden lautakunnan varajäsen ja kaupunginmuseon johtokunnan jäsen. Kunnallisvaaleissa 2012 hän jäi niin ikään varasijalle 480 äänellä. Kaudella 2013–2016 hän toimi sosiaali- ja terveyslautakunnan jäsenenä. Tällä kaudella Nordström sai muun muassa läpi paperittomien terveydenhuollon ja lisärahoituksen neuvoloille.
Kuntavaaleissa 2017 Nordström sai 610 ääntä ja jäi edelleen varasijalle. Hän piti esillä sosiaali- ja terveysteemoja sekä pyrki palauttamaan ns. yömetro -hankkeen takaisin käyttöön.
Yksityiselämä

Nordström on naimisissa, ja perheessä on kaksi lasta. Nordström ylläpitää “kasvissyöjänä maailmalla” -verkkosivustoa.
Aiheesta muualla

Laura Nordströmin verkkosivut (Arkistoitu – Internet Archive).
Vuori-Kalajan letto

Vuori-Kalajan letto on Rautalammin kunnassa sijaitseva Natura 2000-alue, johon kuuluu useita lähekkäin sijaitsevia soita. Alueen pinta-ala on 3 hehtaaria. Suoalueella on lettojen lisäksi rämeitä ja korpia ja paikoin eri suotyyppien välimuotoja. Sen lähellä on Vuori-Kalajan lampi, kuten myös toinen Natura 2000-alue, Konnevesi-Kalaja-Niinivuori. Suoalueen ympärillä on kallioisia rinteitä ja itäosassa alueen reunalla virtaa puro, jonka toinen pää on hetteinen.
Alueen kasvillisuus on paikoittain luhtakasvillisuutta ja suurin osa on räme- ja korpikasvillisuutta. Joissain paikoin on lettorämeitä, lettokorpia, korpirämeitä ja nevarämeitä. Joissakin paikoissa on myös rahkarämeitä ja isokokoisia varpuja kasvavia rämeitä. Suoalueen keskiosassa on lettoräme, joka on suoalueen ravinteikkain paikka. Alueen länsiosassa tuore kangasmetsä muuttuu lehtomaiseksi kankaaksi ja samalla kasvillisuus muuttuu mustikkatyypistä käenkaalimustikkatyyppiin. Alueen luonnonsuojelullisina tavoitteina ovat alueen luontotyyppien säilyttäminen ja luonnon kiertokulun mukainen kehitys. Suojelun perusteena ovat alueella olevat luontotyypit, joita ovat letot ja puustoiset suot.